ОВД и съответните оператори;
 (iii)
 указват се използваните мерни единици за стойностите на QNH и QFE;
 (iv)
 когато се изискват стойностите на QFE за повече от една писта за излитане и кацане, те се съобщават за всяка една ПИК, като се указват ПИК, за които се отнасят данните;
 (4)
 В METAR се включват само стойности на QNH.
 MET.TR.210 Наблюдение на метеорологични елементи
 Следните метеорологични елементи се наблюдават и/или се измерват с определена точност и се разпространяват от автоматична или полуавтоматична метеорологична система за наблюдение.
 а) Посока и скорост на приземния вятър
 Измерват се средната посока и средната скорост на приземния вятър, както и значителни вариации в посоката и скоростта на вятъра (пориви) и се докладват съответно в географски градуси и възли.
 (1) Разположение
 Метеорологичният прибор, използван за измерване на посоката и скоростта на приземния вятър, се разполага по такъв начин, че да предоставя представителни данни за зоната, за която се изискват измерванията.
 (2) Визуализиране
 В метеорологичната станция се разполагат дисплеи за приземния вятър, отнасящи се за всеки датчик. Дисплеите в метеорологичната станция и в органите за обслужване на въздушното движение се отнасят за едни и същи датчици, а когато са необходими отделни датчици, дисплеите се обозначават ясно с цел идентифициране на пистата за излитане и кацане и частта от нея, наблюдавана чрез всеки датчик.
 (3) Осредняване
 Периодът на осредняване на наблюденията за приземния вятър е:
 (i)
 2 минути — за локалните редовни и специални сведения и за визуализиране на дисплеи за вятъра в органите за ОВД;
 (ii)
 10 минути — за METAR, освен когато периодът от 10 минути включва рязко изменение на стойностите за посоката и/или скоростта на вятъра; в такъв случай за получаване на средни стойности се използват само данните, получени след рязкото изменение; поради това интервалът от време при тези обстоятелства съответно се намалява.
 б) Видимост
 (1) Видимостта се измерва или се наблюдава и се съобщава в метри или в километри.
 (2) Разположение
 Метеорологичният прибор, използван за измерване на видимостта, се разполага по такъв начин, че да предоставя представителни данни за зоната, за която се изискват измерванията.
 (3) Визуализиране
 Когато за измерване на видимостта се използват инструментални системи, в метеорологичната станция се разполагат дисплеи за видимостта, отнасящи се за всеки датчик. Дисплеите в метеорологичната станция и в органите за обслужване на въздушното движение се отнасят за едни и същи датчици, а когато са необходими отделни датчици, дисплеите се обозначават ясно с цел идентифициране на зоната, наблюдавана чрез всеки датчик.
 (4) Осредняване
 Периодът на осредняване е 10 минути за METAR, освен когато 10-минутният период, непосредствено предхождащ наблюдението, включва рязко изменение на видимостта — в такъв случай за получаване на средни стойности се използват само стойностите, получени след рязкото изменение.
 в) Хоризонтална видимост на пистата за излитане и кацане (RVR)
 (1) Разположение
 Метеорологичният прибор, използван за оценка на хоризонталната видимост на пистата за излитане и кацане, се разполага по такъв начин, че да предоставя представителни данни за зоната, за която се изискват наблюденията.
 (2) Инструментални системи
 За оценка на хоризонталната видимост на писти за излитане и кацане, предназначени за подход